cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy en cy cy en su de cy cy af cy cy en cy en es
Pythefnos i fynd cyn dyddiad cau cystadlaethau cyfansoddi'r Eisteddfod | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Pythefnos i fynd cyn dyddiad cau cystadlaethau cyfansoddi'r Eisteddfod
Dim ond pythefnos sydd ar ôl os ydych chi’n ystyried cystadlu yn un o gystadlaethau cyfansoddi’r Eisteddfod Genedlaethol eleni.
1 Ebrill yw’r dyddiad cau ac mae’n rhaid i bob cais gyrraedd swyddfa’r Trefnydd erbyn y dyddiad hwn.  Gydag amrywiaeth eang o gystadlaethau, mae rhywbeth i bawb yn y Rhestr Testunau eleni, beth bynnag yw eich diddordeb.
Yn wahanol i’r cystadlaethau llwyfan, mae’n rhaid anfon ceisiadau ar gyfer y cystadlaethau cyfansoddi drwy’r post, ac wrth gwrs, mae’n rhaid hefyd defnyddio ffugenw, fel nad oes gan y trefnwyr na’r beirniaid syniad pwy yw awdur y gwaith.
Unwaith mae’r beirniaid wedi ystyried a thrafod y gwaith a phenderfynu ar enillydd, bydd y Trefnydd yn agor yr amlen dan sêl a anfonwyd gyda’r gwaith buddugol er mwyn cael gwybod pwy yw’r awdur.  Mae pob amlen arall yn aros dan sêl, ac mae casgliad o amlenni’n dyddio’n ôl dros genedlaethau yn archif yr Eisteddfod yn Aberystwyth.  Pwy â ŵyr pa enwau sydd mewn amlenni dan glo yng nghoridorau tywyll y Llyfrgell Genedlaethol…?
Wrth sôn am gystadlaethau 2018, dywedodd Trefnydd yr Eisteddfod, Elen Elis “Mae ‘na gystadlaethau o bob math yn y Rhestr Testunau eleni – digonedd o ddewis – ac fe fydd y Cyfansoddiadau a’r Beirniadaethau yn sicr o fod yn gyfrol ddiddorol iawn ar ddiwedd wythnos yr Eisteddfod.  Mae tipyn o gynnyrch wedi ein cyrraedd yn barod, a chyda pythefnos yn unig ar ôl i gystadlu, rydan ni’n annog pawb i fynd ati i gwblhau’u gwaith a’i anfon atom i’r swyddfa yn Yr Wyddgrug.
“Diolch i bawb, yn lleol a chenedlaethol, a fu’n rhan o’r gwaith o roi’r Testunau at ei gilydd – a chofiwch, mae rhai gwobrau ar ôl i’w cynnig, felly mae ‘na gyfle i gefnogi’r Gronfa Leol fel hyn o hyd.
“Cofiwch hefyd am ddyddiad cau ein cystadlaethau llwyfan - 1 Mai - a bod modd cofrestru ar-lein ar gyfer y cystadlaethau hyn, https://eisteddfod.cymru/2018/cystadlu/cofrestru ar gyfer y manylion a’r cyfarwyddiadau i gyd.  Eto, gobeithio’n arw y cawn lond lle o gystadleuwyr brwd er mwyn sicrhau llwyddiant Eisteddfod Genedlaethol Caerdydd, gyda chyfle i berfformio ar lwyfan eiconig Canolfan Mileniwm Cymru’n sicr o apelio at lawer iawn o unigolion, corau a grwpiau.”
Cynhelir yr Eisteddfod ym Mae Caerdydd o 3-11 Awst.  Bydd tocynnau ar werth o 3 Ebrill.  Am ragor o wybodaeth am yr Eisteddfod ewch ar-lein neu ffoniwch 0845 4090 900.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.